marsh-mellow/hindi_wikipedia huggingface dataset:
शिकारी कुत्ते, कुत्तों की उन नसलो को कहा जाता है। जो की इंसानों को शिकार करने व उस सम्बन्धी जानकारी देने में मदद करते है। कई प्रकार के शिकारी कुत्ते व उनकी विशेष नसले पायी जाती है जो की कुछ विशेष कारणों से उपयोग में खास परिस्थितियों में प्रयोग में लायी जाती है। जैसे की सूंघने, देखेने, पकड़ने या इशारा करने की योग्यता.

 सन्दर्भ
शिकारी-खाद्य संग्रहक सामाजिक व्यवस्था पुरापाषाण काल में जन्मी एक प्रकार की सामाजिक व्यवस्था थी जिसमें मनुष्य छोटे समूहों में घूमते हुए खाद्य सामग्री संग्रहित करते थे। यह व्यवस्था मनुष्यों के द्वारा खेती और पशुपालन आरंभ करने से पूर्व की है। यह खाद्य सामग्री या तो पेड़ पौधों से इकठ्ठा की जाती थी अथवा पशुओं के शिकार से। अपनी प्राथमिक आवश्यकताओं को पूर्ण करने के लिये मनुष्यों ने २० लाख साल तक इसी पद्धति का पालन किया।

श्रेणी:पाषाण युग
230शिकारी शाख (ओरायन स्पर) में सूरज और अन्य खगोलीय वस्तुओं का स्थान
शिकारी-हन्स भुजा हमारी गैलेक्सी (आकाशगंगा) की एक सर्पिल (स्पाइरल) भुजा है। यह लगभग ३,५०० प्रकाश वर्ष चौड़ी और १०,००० प्रकाश वर्ष लम्बी है, लेकिन आकाशगंगा के महान आकार के हिसाब से एक छोटी बाज़ू समझी जाती है। पृथ्वी, हमारा सूरज और हमारा पूरा सौर मंडल इसमें स्थित है, इसलिए इस भुजा को "स्थानीय भुजा" (अंग्रेज़ी में "लोकल आर्म") भी कहा जाता है। कभी-कभी इसे "शिकारी शाख" (ओरायन स्पर) भी कहते हैं।

इस बाज़ू का औपचारिक नाम शिकारी-हन्स भुजा इसलिए पड़ा क्योंकि आसमान में देखने पर इसके तारे अधिकतर शिकारी तारामंडल और हंस तारामंडल के क्षेत्रों में नज़र आते हैं। शिकारी-हंस भुजा आकाशगंगा की दो अन्य बाज़ुओं के बीच स्थित है: कराइना-धनु भुजा ( , कराइना-सैजीटेरियस आर्म) और ययाति भुजा (पर्सियस आर्म,  )। हमारा सौर मंडल शिकारी-हंस भुजा के बीच में है और क्षीरमार्ग के केंद्र से लगभग २६,००० प्रकाश वर्ष की दूरी पर है।

 अन्य भाषाओँ में 
अंग्रेज़ी में "शिकारी-हंस भुजा" को "ओरायन-सिग्नस आर्म" (- ) या "ओरायन स्पर" ( ) कहा जाता है। "ओरायन" लातिनी भाषा में "शिकारी" और "सिग्नस" उस भाषा में "हंस" के लिए शब्द हैं। 

 इन्हें भी देखें 
 आकाशगंगा
 सर्पिल (स्पाइरल) गैलेक्सी
 शिकारी तारामंडल
 हंस तारामंडल

 सन्दर्भ 

श्रेणी:आकाशगंगा
श्रेणी:खगोलशास्त्र
शिकारीपाड़ा भारत के झारखण्ड राज्य की विधानसभा का एक निर्वाचन क्षेत्र है।  दुमका ज़िले में स्थित यह विधानसभा क्षेत्र दुमका लोक सभा निर्वाचन क्षेत्र के अंतर्गत आता है।

विधायक
 चुनाव वर्ष  विधायक  चिन्हराजनीतिक दल 2019 नलिन सोरेन 90 झामुमो 2014 नलिन सोरेन 90 झामुमो 2009 नलिन सोरेन 90 झामुमो 2005 नलिन सोरेन90 झामुमो

सन्दर्भ

श्रेणी:झारखंड के विधानसभा निर्वाचन क्षेत्र
शिकारीपाड़ा () भारत के झारखंड राज्य के दुमका ज़िले में स्थित एक शहर और सामुदायिक विकास खंड है। यह राष्ट्रीय राजमार्ग ११४ए पर स्थित है।"        ,"   ,  , 2003"    ,"  ,   , 2002

 इन्हें भी देखें 
 दुमका ज़िला

 सन्दर्भ 

श्रेणी:दुमका ज़िला
श्रेणी:झारखंड के शहर
शिकारीपुर () भारत के कर्नाटक राज्य के शिमोगा ज़िले में स्थित एक नगर है। यह इसी नाम की तालुका का मुख्यालय भी है।"     ,"    ,  , 2017,  9781787012394"       ,"   , 2017,  9780241332894

 इन्हें भी देखें 
 शिमोगा ज़िला

 सन्दर्भ 

श्रेणी:कर्नाटक के शहर
श्रेणी:शिमोगा ज़िला
श्रेणी:शिमोगा ज़िले के नगर
180जापान का शिकोकू द्वीप (लाल रंग में)
180"८८ मंदिरों की तीर्थयात्रा" के लिए शिकोकू आई एक श्रद्धालु लड़की
180शिकोकू का नक़्शा (जिसमें ८८ मंदिरों के स्थल दिखाए गए हैं)
शिकोकू (जापानी: , "चार प्रान्त") जापान के चारों मुख्य द्वीपों में से सब से छोटा और सब से कम आबादी वाला द्वीप है। यह २२५ किमी लम्बा है और इसकी चौड़ाई ५० और १५० किमी के बीच (जगह-जगह पर अलग) है। कुल मिलकर शिकोकू का क्षेत्रफल १८,८०० वर्ग किमी है और इसकी जनसँख्या सन् २००५ में ४१,४१,९५५ थी। यह होन्शू द्वीप के दक्षिण में और क्यूशू के पूर्व में स्थित है।

 भूगोल 
शिकोकू क्षेत्र में चार प्रांत आते हैं: एहिमे, कागावा, कोची और तोकुशिमा। १८,८०० वर्ग किमी के क्षेत्रफल के साथ शिकोकू विश्व का ५०वा सब से बड़ा द्वीप है। इसपर एक पर्वत शृंखला है जो पूर्व और पश्चिम चलती है और द्वीप को दो हिस्सों में बांटती है - एक छोटा सा उत्तरी भाग जो सेतो भीतरी सागर के छोर पर है और एक बड़ा दक्षिणी भाग जो प्रशांत महासागर से लगता है। शिकोकू के ज़्यादातर निवासी उत्तरी भाग में रहते हैं और (सिवाय एक के) द्वीप के सारे मुख्य शहर भी इसी उत्तरी भाग में हैं।

शिकोकू का सब से ऊंचा पहाड़ इशिज़ूची पहाड़ है जो १,९८२ मीटर (६,५०३ फ़ुट) ऊंचा है। इसी इशिज़ुची पहाड़ के पास से शिकोकू की सब से लम्बी नदी, योशिनो नदी, शुरू होती है और पूर्व की ओर चलती है। १९६ किमी का सफ़र तय करने के बाद यह तोकुशिमा के शहर के पास समुद्र में जा मिलती है।

इस उत्तरी इलाक़े में उद्योग काफ़ी विकसित है और एक ताम्बे की खान भी मौजूद है। इसके पूर्वी भाग में उपजाऊ मैदान हैं जहाँ चावल, गेहूं और जौ उगाया जाता है। पूरे उत्तरी इलाक़े में फल भी उगाये जाते हैं, जैसे की नींबू, संतरे, तेंदू (पर्सिम्मन), आड़ू और अंगूर। शिकोकू का दक्षिणी भाग पहाड़ी इलाक़ा है और यहाँ कम लोग रहते हैं। दक्षिणी हिस्से में सिर्फ एक छोटा मैदानी इलाक़ा है जहाँ कोची शहर बसा हुआ है। इस क्षेत्र में सर्दियों में ज़्यादा ठण्ड नहीं पड़ती इसलिए ग़ैर-मौसमी सब्ज़ियाँ उगाई जाती हैं। यहाँ के वनों को भी काग़ज़ बनाने के काम लाया जाता है।

जापान के चारों बड़े द्वीपों में से शिकोकू अकेला है जिसपर कोई ज्वालामुखी स्थित नहीं है।

 संस्कृति 
शिकोकू अपने "८८ मंदिरों की तीर्थयात्रा" के लिए जापान-भर में मशहूर है, जो कूकाए () नामक प्राचीन बौध संत के साथ सम्बंधित है। पुराने ज़माने में श्रद्धालु पैरों पर चलकर इन मंदिरों के दर्शन किया करते थे, लेकिन आजकल बसों में मंदिर-से-मंदिर जाते हैं। शिकोकू में यह तीर्थयात्री अपनी सफ़ेद जैकिटों से पहचाने जा सकते हैं, जिनपर जापानी में "दोग्यो निनिन" लिखा होता है (जिसका अर्थ है "दो लोग जो इकठ्ठे सफ़र कर रहे हों")।

तोकुशिमा प्रान्त में अगस्त के महीने में ओबोन () त्यौहार मनाया जाता है, जिसका मक़सद अपने पूर्वजों को स्मरण करना और श्रद्धांजलि देना है। इसका एक आयोजन "आवा ओदोरी" नाच है जिसमें सैंकड़ों श्रद्धालु नाचकर शहर की सड़कों पर चलते हैं। इस देखने जापान के अन्य ईलाक़ों और विदेश से हर वर्ष १३ लाख पर्यटक आते हैं।

 इन्हें भी देखें 
 जापान के क्षेत्र
 होन्शू
 क्यूशू
 होक्काइडो
 जापान

 सन्दर्भ 

श्रेणी:जापान के द्वीप
श्रेणी:हिन्दी विकि डीवीडी परियोजना
श्रेणी:जापानी द्वीपसमूह
शिकोत्सू काल्डेरा एनीवा पर्वत (ऊपर से बाएं)तेरुम पर्वत (नीचे से दाएं)
शिकोत्सु झील के साथ तारुमा पर्वत पीछे

शिकोत्सू झील ( शिकोत्सू-को), जापान के होकाइदो, चिटोज़ में स्थित एक ज्वालामुखीय झील हैं, यह शिकोत्सू-टोया राष्ट्रीय उद्यान का एक हिस्सा हैं।

नाम की उत्पत्ति
शिकोत्सू झील का नाम ऐनू भाषा शिकोत से निकला हैं, जिसका अर्थ है बड़ा अवसाद या खोखला। जापानीयों के लिए, यह बहुत कुछ हड्डियों ( शीकोत्सू) की तरह लग रहा था, इसलिए उन्होंने इसे एन्जी नाम देने का प्रयास किया, लेकिन यह नाम टिक नहीं पाया।, ,  60

भूगोल
शिकोत्सू झील होक्काइदो के दक्षिण-पश्चिमी भाग में स्थित हैं। इसकी औसत गहराई 265 मीटर (895 फुट) की हैं, और अधिकतम गहराई 363 मीटर (1,191 फीट) की हैं, यह तज़ावा झील के बाद जापान में दूसरी सबसे गहरी झील हैं। सतह क्षेत्र के अनुसार यह जापान की 8वीं सबसे बड़ी झील और जापान के ज्वालामुखीय झीलों में कुशरो झील के बाद दूसरी सबसे बड़ी झील हैं। यह तीन ज्वालामुखी से घिरा हुआ है: उत्तर में एनीवा पर्वत और दक्षिण में फुप्पुशी पर्वत और तेरुमा पर्वत।

इसकी गहराई के कारण, शिकोत्सू झील की जल क्षमता मात्रा जापान के सबसे बड़े झील, बिवा झील की मात्रा के 34 तक पहुंचती हैं, उस झील की सतह क्षेत्र के केवल 19 होने के बावजूद।गहराई के अनुपात में छोटे सतह क्षेत्र के कारण, पूरे वर्ष पानी का तापमान काफी स्थिर रहता है, जिससे यह जापान में उत्तरी बर्फ मुक्त झील बनता हैं। बिफू, ओकॉटैन्प, निनारू और फरेनेई नदियाँ आकर इससे मिलती हैं, और इससे बाहर बहने वाली मुख्य नदी चिटोज नदी हैं।

भूविज्ञान
ज्वालामुख-कुण्ड जिस पर शिकोत्सू झील बना हुआ हैं, 40 से 50 हजार साल पहले बना था। वैश्विक ज्वालामुखी कार्यक्रम के अनुसार, ज्वालामुख-कुण्ड का निर्माण 31 से 34 हजार वर्ष पूर्व होकोइदो के सबसे बड़े चतुष्कोणीय विस्फोट से हुआ था। इसमें मुख्य रूप से डेसैट, रयॉलाइट और ऑर्साइट शामिल हैं। ज्वालामुखी पर्वत तारुमाई, एनीवा पर्वत और फूप्पुशी पर्वत इस ज्वालामुख-कुण्ड के रिम पर बने हुए हैं।

 अर्थिक गतिविधि
1895 में झील अकान से शुरू की गई लाल सलमोन (स्थानीय रूप से "चिप्पू" कहा जाता है) का पालन, इस क्षेत्र का एक प्रसिद्ध उत्पाद बन गया हैं, और अब चिप्पु मछली पकड़ना गर्मियों में एक पसंदीदा मनोरंजन हैं। एक आगंतुक केंद्र और विभिन्न कैंपों, ओनसेन क्षेत्र में आने वाले पर्यटकों को सुविधा प्रदान करते हैं। चितोसे अपनी भारतीय मछली पहिया के लिये प्रशिध्द हैं, यह चिटोज नदी में स्थित एक उपकरण हैं जिससे शिकोत्सू झील में अंडे देने आई सैंटोन मछलियों को इकट्ठा किया जाता हैं। 

परिवहन
राष्ट्रीय राजमार्ग 276 दक्षिणी किनारे के साथ चलाता हैं, और झील को तामकोमाई और डेट के साथ जोड़ता हैं। राजमार्ग 453 झील के पूर्वी और उत्तरी भागों से साप्पोरो तक जाता हैं।
इन्हें भी देखें
 जापान के झीलों की सूची
सन्दर्भ

बाहरी कड़ियाँ

 वर्ल्ड लेक्स डाटाबेस: शिकोत्सू-को
 ज्वालामुखी विश्व: शिकोत्सु
 शिकोत्सू-झील आगंतुक केंद्र (जापानी में)
 शिकोत्सू-झील ओनसेन-रयोकन एसोसिएशन (जापानी में)
 शिकोत्सू काल्डेरा - जापान के भूवैज्ञानिक सर्वेक्षण

श्रेणी:जापान की झीलें
यह गाँव सेरूणा के पास ५ किलोमीटर की दूरी पर है यह सबसे छोटा गांव है इसलिए इससे कोई जानता नहीं है यहाँ पर काफी मंदिर है देखने के लिए जिनमें से प्रमुख रामदेव जी का मंदिर है जिसमें प्रत्येक साल मेला लगता है और यहाँ पर और भी मंदिर हैं यहाँ पर एक सरकारी विद्यालय है यह बीकानेर ज़िले के श्री डूंगरगढ़ तहसील से तकरीबन ३० से ४० किलोमीटर दूर है।
श्रेणी:कोमोरोस की भाषाएँ
श्रेणी:स्वाहीली
यह तहसील फिरोजाबाद जिला, उत्तर प्रदेश में स्थित है। सन् 2011 में हुई भारत की जनगणना के अनुसार इस तहसील में 289 गांव हैं।

सन्दर्भ
 
श्रेणी:फिरोजाबाद की तहसीलें
श्रेणी:तहसील
शिकोहाबाद जंक्शन एक महत्वपूर्ण रेलवे स्टेशन है। शिकोहाबाद रेलवे स्टेशन से दिल्ली मुंबई आगरा लखनऊ कानपुर कोलकाता चंडीगढ़ जैसे बड़े शहरों के लिए भी ट्रेन आसानी से मिल जाती है। शिकोहाबाद में रोडवेज डिपो भी मौजूद है। रोडवेज के माध्यम से भी दिल्ली आगरा कानपुर लखनऊ इलाहाबाद मैनपुरी फर्रुखाबाद एटा और अन्य शहरों के लिए सफर आसानी से किया जा सकता है।

श्रेणी:उत्तर प्रदेश में रेलवे स्टेशन
श्रेणी:भारत के रेलवे जंक्शन
श्रेणी:इलाहाबाद रेलवे मंडल
श्रेणी:फ़िरोज़ाबाद ज़िला
शिकोहाबाद () भारत के उत्तर प्रदेश राज्य के फ़िरोज़ाबाद ज़िले में स्थित एक नगर व नगरपालिका है।"   ,"  ,  , 1987,  9788170240716"    : ,  ,   ,"   (),    ,   ,   , 2007,  9788131707975

इतिहास
शिकोहाबाद का नाम पहले कृष्णपुर था। इस स्थान पर भगवान श्रीकृष्ण और जरासंध के बीच सभी युद्ध इसी स्थान पर हुए। तभी भगवान कृष्ण ने चौमुखी मंदिर की स्थापना की थी। यह नगर यदुवंशी राजाओं के राज्य की सीमा हुआ करता था। उनके बाद मुगल शासक मोहम्मद गोरी ने यहां आक्रमण कर दिया था और मंदिर को क्षतिग्रस्त कर दिया लेकिन मंदिर में विराजमान शिवलिंग को छू भी नहीं सका था। मोहम्मद गौरी ने इसका नाम बदलकर मोहम्मदाबाद कर दिया था। बाद में औरंगजेब से परेशान उसके भाई दारा शिकोह ने यहां भगबंत के बाग में रह कर प्रेम संदेश का पाठ पढ़ाया था। दारा शिकोह की हत्या कर दी गयी उसकी याद में किशनपुर से शिकोहाबाद कर दिया गया। लेकिन बैनामा दस्तावेज में किशनपुर मोहम्दाबाद लिखा जाता है।

परिवहन
शिकोहाबाद शहर राष्ट्रीय राजमार्ग 19 पर स्थित है। शिकोहाबाद डिपो से बस किसी भी शहर के लिए मिल जाती है। शिकोहाबाद से मैनपुरी और एटा के लिए बस भी चलती है। शिकोहाबाद जंक्शन रेलवे स्टेशन से आगरा, फरूखाबाद, दिल्ली, कोलकाता, मेरठ, इलाहाबाद शहर के लिये रेलगाड़ी द्वारा पहुँचा जा सकता है।

शिक्षा
शिकोहाबाद शहर में पाँच प्रमुख महाविद्यालय हैं:
 अहीर क्षत्रिय महाविद्यालय व इंटर कॉलेज (आदर्श कृष्णा महाविद्यालय )
 नारायण महाविद्यालय 
 पालीवाल महाविद्यालय 
 बी डी एम कन्या महाविद्यालय 
 ब्रह्मा देवी महाविद्यालय

इस शहर मे कई प्रमुख इँटर कालेज है। यहाँ एक विवेकानंद विद्यापीठ स्कूल भी है। शिकोहाबाद को शिक्षा नगरी के नाम से भी जाना जाता है। इस शहर में पूर्व मुख्यमंत्री मुलायम सिंह यादव ने शिक्षा प्राप्त की। यहाँ मैनपुरी, एटा और फिरोजाबाद के विद्यार्थी शिक्षा प्राप्त करते हैं । शिकोहाबाद शहर में दो 

1- एफ एस यूनिवर्सिटी
2- जे एस यूनिवर्सिटी निजी विश्वविद्यालय भी है।

धार्मिक स्थल
 बालाजी मंदिर : शिकोहाबाद शहर मे राष्ट्रीय राजमार्ग पर बालाजी मंदिर स्थित है जो शहर से 2 किलोमीटर दूरी पर स्थित है यहाँ बड़ी संख्या में भक्त दर्शन करने के लिये आते हैं।
 काली देवी मन्दिर : शिकोहाबाद का सबसे प्रसिद्ध मंदिर है जो काफी पुराना है। इस मन्दिर में भक्त भक्ति के लिये प्रसिद्ध हैं।
 शिव मन्दिर : शहर के मेला बाग में स्थित नवनिर्मित मन्दिर शहर में है। यह मन्दिर में शांत वातावरण में पूजा-अर्चना कर सकते हैं।

उद्योग
यह शहर काँच उद्योग के लिये प्रसिद्ध है।

 इन्हें भी देखें 
 फ़िरोज़ाबाद ज़िला
 दारा शिकोह
 फिरोजाबाद
 मैनपुरी ज़िला

 सन्दर्भ 

श्रेणी:फ़िरोज़ाबाद ज़िला
श्रेणी:उत्तर प्रदेश के नगर
श्रेणी:फ़िरोज़ाबाद ज़िले के नगर
शिक्नं, भीमिनि मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है। 
200आन्ध्रप्रदेश के जिले

बाहरी कड़ियाँ
 आंध्र प्रदेश सरकार का आधिकारिक वेबसाइट
 आंध्र प्रदेश सरकार का पर्यटन विभाग
 
  की वेबसाइट पर आंध्र प्रदेश पोर्टल 
 आंध्र प्रदेश राज्य पुलिस की सरकारी वेबसाइट

श्रेणी:आन्ध्र प्रदेश
श्रेणी:अदिलाबादु जिला
शिक्षण कर्मचारी चयन परीक्षा (अंग्रेज़ी:     ()) व्यापार और वाणिज्य मंत्रालय, भारत सरकार अंतर्गत पंजीकृत एक स्वायत्त संस्थान द्वारा संचालित अध्यापकों एवं शिक्षकों के चयन हेतु राष्ट्रीय स्तर की एक प्रतियोगी परीक्षा हैं। इस परीक्षा के माध्यम से शिक्षकों का चयन किया जाता है। 
 योग्यता 
परीक्षार्थी का किसी भी प्रासंगिक विषय में मान्यता प्राप्त महाविद्यालय या विश्वविद्यालय से स्नातक (डिप्लोमा अथवा डिग्री) होना अनिवार्य हैं।
 आयु सीमा 
उम्मीदवारों की न्यूनतम आयु सीमा 21 वर्ष और अधिकतम 35 वर्ष हैं।
परीक्षा पाठ्यक्रम  
 क्र  विषय (ऑब्जेक्टिव)  अधिकतम अंक १  बेसिक योग्यता  40 २  संवाद कौशल  35 ३  सामान्य ज्ञान  35 ४  सामान्य विज्ञान  40 ५  सामान्य हिंदी ज्ञान (वैकल्पिक)  -  कुल अंक  150

 इन्हें भी देखें  
 भारत की प्रमुख प्रतियोगी परीक्षाएँ
 भारतीय प्रशासनिक सेवा
 लोक सेवा प्रारंभिक परीक्षा
 संघ लोक सेवा आयोग
 सन्दर्भ 

बाहरी कड़ियाँ
 आधिकारिक जालस्थल
श्रेणी:प्रतियोगिता परीक्षा
श्रेणी:परीक्षा
श्रेणी:भारत की प्रयोगी परीक्षाएँ
श्रेणी:शिक्षा
300अक्टूबर 2006 में एक शिक्षण सहायक एक पढ़ने वाले बच्चे के साथ बातचीत करती हुई  यू.एस.ससेबो नेवल बेस
शिक्षण सहायक या शिक्षक का सहयोगी (टीए) या शिक्षा सहायक (ईए) या टीम शिक्षक (टीटी) वह व्यक्ति होता है जो शिक्षण संबंधी जिम्मेदारियों के साथ शिक्षक या प्रोफेसर की सहायता करता है। परिभाषा के अनुसार, टीएएस कक्षाओं में सहायता करते हैं, लेकिन कई स्नातक छात्र प्रत्येक सेमेस्टर में एक या अधिक कक्षाओं के लिए एक शिक्षण साथी या स्नातक छात्र प्रशिक्षक के रूप में एकमात्र प्रशिक्षक के रूप में काम करते हैं।   हालाँकि फ्लोरिडा जैसे कुछ राज्यों में, उन्हें "शिक्षण सहायक" कहा जाता है।

ग्रेजुएट
स्नातक शिक्षण सहायक (अक्सर जीटीए या केवल टीएएस के रूप में संदर्भित) स्नातक छात्र होते हैं जिन्हें किसी कॉलेज या विश्वविद्यालय के विभाग द्वारा शिक्षण-संबंधी जिम्मेदारियों में अस्थायी अनुबंध पर नियुक्त किया जाता है। न्यूज़ीलैंड, ऑस्ट्रेलियाई और कुछ कनाडाई विश्वविद्यालयों में, स्नातक टीए को ट्यूटर के रूप में जाना जाता है। उत्तर अमेरिकी स्नातक टीए पद स्नातकोत्तर अनुसंधान के लिए वित्त पोषण प्रदान करते हैं, हालांकि उनका मुख्य उद्देश्य शिक्षण सहायता प्रदान करना है और यह अक्सर इच्छुक शिक्षाविदों के लिए पहले कैरियर कदम के रूप में कार्य करता है।, . (2004).    :      .    , 9 (3). 349361

ट्यूटोरियल

ब्रिटिश, ऑस्ट्रेलियन, न्यूज़ीलैंड, दक्षिण अफ़्रीकी, इटालियन, आयरिश और कुछ कनाडाई विश्वविद्यालयों में एक स्नातकोत्तर छात्र अक्सर टीए के रूप में होता है। एक व्याख्याता को स्नातक छात्रों के लिए एक सेमिनार आयोजित करने के लिए नियुक्त किया जाता है जिसे अक्सर एक ट्यूटोरियल के रूप में जाना जाता है। कैम्ब्रिज विश्वविद्यालय में ट्यूटर्स को पर्यवेक्षक एवं ट्यूटोरियल को पर्यवेक्षण के रूप में जाना जाता हैं।

अंडरग्रेजुएट
यूटीए या जेटीए (जूनियर शिक्षक सहायक) आमतौर पर एक कक्षा के लिए सच्चे सहायक के रूप में काम करते हैं। उन्होंने आम तौर पर वह पाठ्यक्रम लिया है जिसमें वे अक्सर एक ही प्रोफेसर के साथ सहायता कर रहे होते हैं और इसमें अच्छा प्रदर्शन भी करते है। यह मामला जीटीए के लिए कम आम है क्योंकि कई लोग अन्य संस्थानों से भी स्नातक कर रहे होंते है।
प्रोफेसरों और जीटीए के विपरीत यूटीए का आम तौर पर कोई निश्चित वेतन नहीं होता है बल्कि स्वेच्छा से दिया गया समय या कमाए गए क्रेडिट घंटे के हिसाब से उन्हें भुगतान किया जाता हैं।

हाई स्कूल

शिक्षण सहायक शब्द का उपयोग स्कूल सेटिंग में उन छात्रों या वयस्कों के लिए किया जाता है जो एक या अधिक कक्षाओं में शिक्षक की सहायता करते हैं। शिक्षण सहायकों की अधिकांश जिम्मेदारियों के लिए प्रभारी प्रोफेसर की शैक्षणिक विशेषज्ञता की आवश्यकता नहीं होती है। हाई स्कूल और मिडिल स्कूलों में भाग लेने वाले छात्र एक पाठ्यक्रम ले सकते हैं। आम तौर पर वह एक वैकल्पिक, होमवर्क या परीक्षणों पर ग्रेड और रिकॉर्ड स्कोर जैसे कार्य कर सकते हैं। इस सेटिंग में शिक्षक परीक्षणों पर आंशिक क्रेडिट देने के लिए ग्रेडिंग की समीक्षा करता है और विवेक का उपयोग करता है।

प्राथमिक स्कूल
प्राथमिक स्कूल शिक्षण सहायक एक वयस्क व्यक्ति होता है जिसे कक्षा-संबंधित कार्यों में शिक्षक की मदद करने के लिए काम पर रखा जाता है। प्राथमिक विद्यालय के शिक्षण सहायकों को आम तौर पर एक अनुबंध पर नियुक्त किया जाता है जो पूरे शैक्षणिक वर्ष तक चलता है। शिक्षण सहायक स्कूलों के भीतर कई कार्यों में सहायता करते हैं और उन्हें विशेष शिक्षा में भी नियुक्त किया जा सकता है।

सन्दर्भ

बाहरी कड़ियाँ

    
   ,   ?  ?
        
       
      

श्रेणी:   
 
श्रेणी:
पाठ को ठीक से समझाने के लिए शिक्षक जिन-जिन सामग्रियों का प्रयोग करता है वह शिक्षण सामग्री ( ) या 'शिक्षण-अधिगम सहायक सामग्री' (टीचिंग-लर्निंग एड्स) कहलाती है। इसमें पाठ्यपुस्तक आदि परम्परागत सामग्रियाँ तो हैं ही, एनिमेशन () आदि नयी सामग्री भी इसमें जुड़ गयी है। इन सामग्रियों के माध्यम से सीखा ज्ञान न केवल छात्रों में उत्साह जागृत करता है वरन् सीखे हुए ज्ञान को लंबे समय तक अपने स्मृति पटल में संजोए रखने में भी सहायक होता है। दूसरी और शिक्षक भी अपने अध्यापन के प्रति उत्साहित रहता है। परिणामस्वरूप कक्षा का वातावरण हमेशा सकारात्मक बना रहता है।

वही शिक्षक छात्रों के लिए आदर्श  होता है, और उसी शिक्षक का शिक्षण आदर्ष शिक्षण कहलाता है जो अपनी पाठ्य सामग्री को इन रोचक सहायक सामग्री के माध्यम से प्रस्तुत करता है। क्योंकि ये न केवल छात्रों का ध्यान केन्द्रित करती है बल्कि उन्हें उचित प्रेरणा भी देती है चाहे वह वास्तविक वस्तु हो, चित्र, चार्ट या कोई तकनीकी उपकरण सभी से छात्रों के मस्तिष्क में एक बिंब निर्माण करता है। अध्यापन में नवीनता लाने के लिए सहायक सामग्री का प्रयोग शिक्षक के लिए बांछनीय ही नहीं अनिवार्य भी है।

परिभाषा -
 सहायक सामग्री वह सामग्री है जो कक्षा में या अन्य शिक्षण परिस्थितियों में लिखित या बोली गई पाठ्यसामग्री को समझने में सहायक होती है। (डेण्ड)
 कोई भी ऐसी सामग्री जिसके माध्यम से शिक्षण प्रक्रिया को उद्दीप्त किया जा सके, अथवा श्रवणेन्द्रिय संवेदनाओं के द्वारा आगे बढ़ाया जा सके, वह सहायक सामग्री कहलाती है। (कार्टर ए गुड)

उपरोक्त परिभाषाओं से स्पष्ट होता है कि सहायक सामग्री वह सामग्री, उपकरण तथा युक्तियाँ हैं जिनके प्रयोग करने से विभिन्न शिक्षण परिस्थितियों में छात्रों और समूहों के मध्य प्रभावशाली ढंग से ज्ञान का संचार होता है।

शिक्षण सामग्री के प्रकार

प्रिन्ट सामग्रीपाठ्यपुस्तकें, पम्पलेट, हैंडा-आउट, अध्ययन-मार्गदर्शिकाएँ, मैनुअल श्रव्य सामग्रीयूएसबी ड्राइव, कैसेट, माइक्रोफोन, दृश्य सामग्रचार्ट, वास्तविक वस्तुएँ, फोटोग्राफ, ट्रान्सपैरेन्सीश्रव्य-दृष्य सामग्रीस्लाइड, टेप, फिल्में, टेलीविजन, मल्टिमिडिया, यू-ट्यूबइलेक्ट्रॉनिक वस्तुएँसंगणक, ग्राफ दर्शाने वाले कैलकुलेटर, टैबलेट, स्मार्ट फोन

सहायक सामग्री के उद्देश्य
सहायक सामग्री का उपयोग निम्नांकित उद्देश्य प्राप्ति हेतु किया जाता है-
(१) पाठ के प्रति छात्रों में रुचि जागृत करना,
(२) बालकों में तथ्यात्मक सूचनाओं को रोचक ढंग से प्रस्तुत करना,
(३) छात्रा को अधिक क्रियाषील बनाना,
 (४) सीखने की गति में सुधार करना,
(५) जटिल विषयों को भी सरस रूप में प्रस्तुत करना,
(६) अभिरूचि पर आशानुकूल प्रभाव डालना,
(७) तीव्रबुद्धि एवं मन्दबुद्धि छात्रों को योग्यतानुसार शिक्षा देना,
(८) बालक का ध्यान अध्ययन (पाठ) की ओर केन्द्रित करना,
(९) अमूर्त पदार्थों को मूर्त रूप देना,
(१०) बालकों की निरीक्षण-शक्ति का विकास करना।

सन्दर्भ

इन्हें भी देखें
शिक्षण विधियाँ

बाहरी कड़ियाँ
शिक्षण अधिगम सामग्री 

श्रेणी:शिक्षण
प्रार्थना  प्रार्थना : स्तुति  स्तुति

शिक्षा, वेद के छ: अंगों में से एक है। इसका रचनाकाल विभिन्न विद्वानों ने ३००० ईसापूर्व से १००० ईसापूर्व बताया है। भाषावैज्ञानिकों की दृष्टि में शिक्षा का उद्देश्य सामान्य स्वनविज्ञान (फोनेटिक्स) एवं स्वनिमविज्ञान (फोनोलॉजी) माना जा सकता है। शिक्षा ने सभी प्राप्त ध्वनियों का विश्लेषण किया है। इसका उद्देश्य वेद की ऋचाओं का ठीक प्रकार से पाठ करना है। 

पुराकाल में माता पिता और आचार्य सभी वर्णोच्चारण का ज्ञान अपने पुत्रों और शिष्यों को बताया करते थे। धीरे-धीरे पुस्तकें लिखी गई और सूत्र रचना भी हो गई । वेदमन्त्रों के उच्चारण की शिक्षा ही वर्णोच्चारण शिक्षा के रूप में प्रसिद्ध हो गई। इस विषय में अनेक ऋषियोंने ग्रन्थ लिखें है, जिन्हें प्रातिशख्य और शिक्षा कहा जाता है। महर्षि पाणिनि की शिक्षा विशेष प्रसिद्ध है।

 पाणिनीय शिक्षा 
इस शिक्षा के चार सोपान थे। 

 श्रवण शिक्षा
  
 उच्चारण शिक्षा
  
 पठन शिक्षा
  
 लेखन शिक्षा

 अन्य शिक्षा-ग्रन्थ 
शिक्षाग्रन्थों की संख्या बहुत है। इनमें से अधिकांश छन्दबद्ध हैं किन्तु कुछ सूत्ररूप में भी हैं। नीचे कुछ शिक्षा ग्रन्थों के नाम दिए हैं जो अब भी प्राप्य हैं:

 अमोघनन्दिनी शिक्षा
 अपिशाली शिक्षा (सूत्र रूप में)
 अरण्य शिक्षा
 आत्रेय शिक्षा
 भारद्वाज शिक्षा
 चन्द्रशिक्षा (सूत्ररूप में, चन्द्रगोमिन द्वारा रचित)
 कालनिर्णय शिक्षा
 कात्यायनी शिक्षा
 केशवी शिक्षा
 लघुमोघनन्दिनी शिक्षा
 लक्ष्मीकान्त शिक्षा
 नारदीय शिक्षा
 पाराशरी शिक्षा
 प्रतिशाख्यप्रदीप शिक्षा
 सर्वसम्मत शिक्षा
 शम्भु शिक्षा
 षोडशश्लोकी शिक्षा
 शिक्षासंग्रह
 सिद्धान्त शिक्षा
 स्वराष्टक शिक्षा
 स्वरव्यञजन शिक्षा
 वशिष्ठ शिक्षा
 वर्णरत्नप्रदीप शिक्षा
 व्यास शिक्षा
 याज्ञवल्क्य शिक्षा
 गौतमीशिक्षा
 लोमशी शिक्षा (सामवेद)
 माण्डूकी शिक्षा (अथर्ववेद)

 इन्हें भी देखें 
 वेदांग
 माहेश्वर सूत्र
 प्रातिशाख्य

 बाहरी कड़ियाँ 
 शिक्षा के सैकड़ों ग्रन्थ
 पाणिनीय शिक्षा (गूगल पुस्तक ; लेखक - दामोदर महतो)

 सन्दर्भ 

श्रेणी:वेद
श्रेणी:
श्रेणी: 
श्रेणी:
श्रेणी:  
श्रेणी:
शिक्षा अर्थशास्त्र या शिक्षा का अर्थशास्त्र (  या   ) से आशय शिक्षा से सम्बन्धित आर्थिक विषयों (मुद्दों) के अध्ययन से है। शिक्षा से जुड़े आर्थि कुछ मुद्दे ये हैं- शिक्षा की मांग, शिक्षा के लिए वित्त की व्यवस्था, विभिन्न शिक्षण कार्यक्रमों और नीतियों की दक्षता का तुलनात्मक अध्ययन, आदि। स्कूली-शिक्षा और श्रम बाजार के सम्बन्ध से शुरू होकर शिक्षा अर्थशास्त्र अब एक व्यापक अध्ययन-क्षेत्र बन चुका है।

श्रेणी:शिक्षा
किसी शिक्षण संस्थान में जो भाषा शिक्षण के लिये प्रयोग की जाती है, उसे उस संस्थान की शिक्षा का माध्यम (   ) कहते हैं। अधिकांश विकसित देशों में मातृभाषा ही प्राथमिक से लेकर उच्च शिक्षा तक का माध्यम है। किन्तु ब्रिटेन और फ्रांस के उपनिवेश रहे देशों में अभी भी मातृभाषा के बजाय अंग्रेजी या फ्रेंच शिक्षा के माध्यम हैं।

इन्हें भी देखें
भाषाई साम्राज्यवाद
सांस्कृतिक साम्राज्यवाद
उपनिवेश

बाहरी कड़ियाँ
शिक्षा, ज्ञान-विज्ञान, अंतर्राष्ट्रीय आदान-प्रादान, और विदेशी भाषा शिक्षण : मातृभाषा बनाम अँग्रेज़ी माध्यम में पढ़ाई (डॉ जोगा सिंह)
क्या हो शिक्षा का माध्यम ?

श्रेणी:शिक्षा
शिक्षा गारंटी योजना और वेकल्पिक प्रयोगात्मक शिक्षा (.. और ..) स्कूल न जाने वाले बच्चों को प्राथमिक शिक्षा के दायरें में लाने के लिए शुरु की गई हैं।

 उद्देश्य 

श्रेणी:शिक्षा
श्रेणी:प्रमुख शिक्षा योजनाएं
शिक्षा-दर्शन शिक्षाशास्त्र की वह शाखा है, जिसमें शिक्षा के सम्प्रत्ययों, उद्देश्यों, पाठ्यक्रम, शिक्षण विधियों एवं शिक्षा सम्बन्धी अन्य समस्याओं के सन्दर्भ में विभिन्न दार्शनिकों एवं दार्शनिक सम्प्रदायों के विचारों का आलोचनात्मक अध्ययन किया जाता है। शिक्षा-दर्शन, दर्शन का ही एक क्रियात्मक पक्ष है, जिसका
विवेचन अलग से न होकर दर्शन के अन्दर ही किया गया है। शिक्षा-दर्शन वास्तव में दर्शन होता है, क्योंकि उसमें भी अन्तिम सत्यों, मूल्यों, आदर्शों, आत्मा-परमात्मा, जीव, मनुष्य, संसार, प्रकृति आदि पर चिन्तन एवं उसके स्वरूप को जानने का प्रयास किया जाता है।

शिक्षा एवं दर्शन के मध्य सम्बन्ध इस बात से भी स्पष्ट होता है कि जितने भी शिक्षाशास्त्री हुए हैं, वे सब महान दार्शनिक रहे हैं। शिक्षा ही वह माध्यम है, जिसके द्वारा दर्शन के
सिद्धान्तों को अगली पीढ़ी तक पहुँचाया जा सकता है। अतः यह सत्य है कि शिक्षा द्वारा ही दर्शन का संरक्षण किया जा सकता है।

विश्वविद्यालयों में, शिक्षा-दर्शन प्रायः पर शिक्षा विभागों या शिक्षा-कॉलेजों का हिस्सा होता है।    

 शिक्षा का दर्शन 

 प्लेटो 
दाएँअंगूठाकार प्लेटो का उत्कीर्ण हरमा । ( बर्लिन, अल्टेस संग्रहालय )।
प्लेटो का शैक्षिक दर्शन एक आदर्श गणराज्य की दृष्टि पर आधारित था, जिसमें व्यक्ति को अपने पूर्ववर्तियों से हटकर जोर देने के कारण एक न्यायपूर्ण समाज के अधीन होकर सबसे अच्छी सेवा दी जाती थी। मन और शरीर को अलग-अलग इकाई माना जाना था। अपने "मध्य काल" (360 ईसा पूर्व) में लिखे गए फादो के संवादों में प्लेटो ने ज्ञान, वास्तविकता और आत्मा की प्रकृति के बारे में अपने विशिष्ट विचार व्यक्त किए: जब आत्मा और शरीर एक हो जाते हैं, तब प्रकृति आत्मा को शासन करने और शासन करने और शरीर को आज्ञा मानने और सेवा करने का आदेश देती है। अब इन दोनों में से कौन सा कार्य परमात्मा के समान है? और कौन से नश्वर के लिए? क्या परमात्मा प्रकट नहीं होता ... वह होना जो स्वाभाविक रूप से आदेश और नियम करता है, और नश्वर वह है जो अधीन और दास है?  इस आधार पर, प्लेटो ने बच्चों को उनकी माताओं की देखभाल से हटाने और उन्हें राज्य के वार्ड के रूप में पालने की वकालत की, विभिन्न जातियों के लिए उपयुक्त बच्चों को अलग करने के लिए बहुत सावधानी बरतते हुए, सबसे अधिक शिक्षा प्राप्त करने वाले, ताकि वे अभिभावक के रूप में कार्य कर सकें। शहर की और कम सक्षम लोगों की देखभाल। शिक्षा समग्र होगी, जिसमें तथ्य, कुशलता, शारीरिक अनुशासन और संगीत और कला शामिल है, जिसे उन्होंने प्रयास का उच्चतम रूप माना।

सन्दर्भ

इन्हें भी देखें
 शिक्षा
 दर्शन

श्रेणी:शिक्षा का दर्शन
शिक्षा प्रणाली को नियन्त्रित करने वाले सभी सिद्धान्तों एवं नियम-कानूनों के समुच्चय को शिक्षा नीति ( ) कहा जाता है। 

इन्हें भी देखें
राष्ट्रीय शिक्षा नीति
राष्ट्रीय शिक्षा आयोग
नीति
नई शिक्षा निति के फायदे क्या है और  घटे क्या है 

श्रेणी:नीति
श्रेणी:शिक्षा

नई शिक्षा नीति क्या है   2020    

:4..202007-----.?1